钦定古今图书集成/明伦汇编/闺媛典/第098卷 > 皇清四 > 熊氏女
## 钦定古今图书集成/明伦汇编/闺媛典/第098卷 > 皇清四 > 熊氏女

按《新建县志》：熊氏女名仲贞，幼端庄，言笑不苟，许聘高安郜氏，未几，郜死。越二年，父母议婚他族，女佯喜，躬入厨治馔。及暮归寝室，簪郜氏钗珥，谓从嫂曰：“昔父母以薄命之躯许郜氏，不幸早逝，命也，不忍复为他人任舂矣。” 嫂弗悟，不及防，潜投井而死。

===雷元璐妻黎氏===

按《新建县志》：“黎氏，雷元璐妻。戊子之难，携子起发出走，遇兵不屈，母子相抱，身受百馀创而死。”